**19.NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2020. február 14-én tartandó nyilvános ülésére**

**Tárgy: közvilágítási lámpa kihelyezésére érkezett kérelem megtárgyalása**

**Előterjesztő:** Kulin Miklós György polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes dr. Szabó Tímea

 Előterjesztő jegyző

Tisztelt Képviselő-testület!

Balatonhenye Község Önkormányzatához kérelem érkezett Horváth Károly és Kázsmér Kornélia Balatonhenye, Kossuth u. 3. szám alatti lakosok részéről, miszerint a Kossuth u. déli végén, olyan helyen élnek életvitelszerűen, ahol már nincsen közvilágítás, ezért kérik a közvilágítás megoldását. A kérelem jelen előterjesztés mellékeltét képezi.

Fentin kívül a Kossuth u. 3. szám alatti ingatlan előtti út helyreállítását is kérték beadványukban. A nevezett út a Balatonhenye, 025/1. hrsz.-ú út, mely a Magyar Állam tulajdonában van, melyen bárminemű munkálat elvégzése előtt a tulajdonos hozzájárulásának beszerzése szükséges.

A villamos-energia hálózat bővítése, mely megoldaná a közvilágítás kérdését, anyagilag aránytalanul nagy terhet róna az Önkormányzatra, és az engedélyezési eljárás időtartama is hosszabb időt venne igénybe.

A Képviselő-testület részéről korábban már felmerült a javaslat a temetőbe vezető út megvilágítása kapcsán a napelemes kültéri lámpák beszerzésére és telepítésére, mely áthidalja a hiányzó közvilágítás problémáját. Ez tudná megoldani a Kossuth utca végén is a közvilágítás hiányát.

Több (kb. 5 db) kültéri napelemes lámpa és a hozzá tartozó oszlop (kandeláber) beszerzésével a településen megoldható lenne a közvilágítás jóval kisebb költségráfordítással, mint a villamos energiahálózat bővítése.

Fentiek alapján kérem, a napirendi pontot megtárgyalni szíveskedjenek.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2020. (….) HATÁROZATA**

***közvilágítási lámpa kihelyezésére érkezett kérelemről***

Balatonhenye Község Önkormányzata Képviselő-testülete az alábbiak szerint hozza meg döntését: ……

A Képviselő-testület a lámpák beszerzésének költéségét Balatonhenye Község Önkormányzata 2020. évi költségvetése terhére vállalja.

Felhatalmazza a Polgármestert, hogy a napelemes lámpatesteket és a telepítéshez szükséges eszközöket beszerezze.

Felelős: Kulin Miklós György polgármester

Határidő: ……….